open-index/open-wikipedia-markdown huggingface dataset:
ינו אדם

**ינו אדם** (בהונגרית: **Ádám Jenő**; 12 בדצמבר 1896 – 15 במאי 1982) היה מחנך מוזיקה, מלחין ומנצח הונגרי זוכה פרס קושוט.

## ביוגרפיה
אדם למד הלחנה וניצוח באקדמיה למוזיקה ע"ש פרנץ ליסט בבודפשט, ובין מוריו שם היה זולטאן קודאי. בהמשך היה למורה באקדמיה, שם לימד שנים ארוכות ופיתח קשר עבודה קרוב עם קודאי. החל מ-1935 עבדו השניים במשותף על מיזם ארוך-טווח להכנסת תיקונים וחידושים בהוראת המוזיקה בבתי הספר היסודיים ובחטיבות הביניים. רבות משיטת ההוראה ומתוכניות הלימודים של אדם שפותחו במהלך מיזם זה אומצו על ידי קודאי ומהוות כיום חלק משיטת קודאי. אדם חיבר ספרים אחדים בנושא חינוך מוזיקלי, שיצאו לאור בהונגריה בשנות ה-40' שלהמאה ה-20, שניים מהם יחד עם קודאי. המתודולוגיה שלו הטביעה את רישומה על החינוך המוזיקלי ברחבי העולם ועד היום לומדים אותה סטודנטים לשיטת קודאי. ארגון מחנכי קודאי האמריקאים מעניק מלגת לימודים אקדמיים הנושאת את שמו.

ינו אדם היה אחראי לביצועים הראשונים בהונגריה של "טה דאום דטינגן" ואורטוריות אחרות של הנדל, "ילדותו של ישו" מאת ברליוז ודידו ואניאס של פרסל.

כמלחין, נודע אדם בעיקר בשלוש האופרות שלו, Ez a mi földünk  (1923), "מאגייאר קאראשוני" (1931) ו"מריה ורוניקה" (1938). שתי האחרונות עלו בביצוע בכורה בבית האופרה של בודפשט (לשעבר בית האופרה המלכותי של הונגריה}. כמו כן היה אדם מנצח המקהלות באקדמיה למוזיקה, מנצח המקהלה בבית האופרה המלכותי ומנצחן של עוד מקהלות רבות במהלך הקריירה שלו.

## ספריו
* A skálától a szimfóniáig ("מן הסולם לסימפוניה"), בודפשט, 1943
* Szó-mi (ספרי לימוד זמרה לבתי ספר יסודיים, 1943, עם זולטאן קודאי)
* Módszeres énektanítás a relatív szolmizáció alapján (לימוד שירה שיטתי המבוסס על סולפג', בודפשט, 1944
* (מתורגם לאנגלית) "לגדול במוזיקה עם דו נייד", 1971
* Énekeskönyv ("ספר זמרה", בודפשט, 1947, יצא מחדש באנגלית במרץ 1998 כסדרת ספרים לבתי ספר יסודיים, עם זולטאן קודאי

## ראו גם
* רוברטו גויטרה
* קטינקה דניאל
* פסיכולוגיה של המוזיקה

## קישורים חיצוניים

קטגוריה:מנצחים הונגרים
קטגוריה:מלחינים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מורים למוזיקה בהונגריה
קטגוריה:הונגרים שנולדו ב-1896
קטגוריה:הונגרים שנפטרו ב-1982
Pills n Potions

**Pills n Potions** (בעברית: **גלולות ושיקויים**) הוא שיר של הראפרית הטרינידדית ניקי מינאז'. השיר יצא לאור ב-21 במאי 2014 כסינגל הראשון מאלבום האולפן השלישי של מינאז', The Pinkprint. מינאז' הזכירה לראשונה את הסינגל בשיר "Yasss Bish", בו ציינה כי היא מתכננת להוציא את הסינגל בעוד שבועיים. מילות השיר מדברות על אדם שפגע במינאז', אך היא עדיין אוהבת אותו. הווידאו קליפ של השיר יצא לאור ב-9 ביוני באותה השנה.

ארבעה ימים לאחר הוצאתו מכר הסינגל 84,000 עותקים דיגיטליים. השיר הגיע למקום ה-24 במצעד הסינגלים האמריקאי, בילבורד הוט 100, ולמקום השני במצעד שירי הראפ של ארצות הברית.

## וידאו קליפ
הקליפ לשיר צולם ב-13–14 במאי 2014 על ידי דיאן מרטל, שהייתה אחראית בעבר על הקליפ לשיר "Right Thru Me" של מינאז'. מינאז' פרסמה תמונות מאחורי הקלעים של הסט לקליפ בחשבון האינסטגרם שלה. מינאז' ציינה, דרך עמוד הטוויטר שלה, כי המראה שלה בקליפ יהיה שונה מבקליפים האחרים.
מינאז' פרסמה בערוץ היוטיוב שלה שני סרטוני מילים לשיר ב-28 במאי וב-6 ביוני. ב-6 ביוני שודרה הצצה לקליפ בתוכנית "Good Morning America". ב-9 ביוני 2014 יצא לאור הקליפ, בו משתתף הראפר דה גיים.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סירקט
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים שבוימו על ידי דיאן מרטל
קטגוריה:בלדות פופ
קטגוריה:סינגלים בהוצאת ריפבליק רקורדס
בובאל איילי

**בובאל איילי** (שם מדעי: *Alcelaphus buselaphus*) הוא מין אנטילופה בגודל בינוני בסוג בובאל מתת-משפחת בובאלים שבמשפחת הפריים. קרוב רחוק של הגנו. הבובאל חי בעדרים נודדים במישורי אפריקה ויכול לרוץ מהר כדי להתחמק מטורפים כמו אריות וצבועים. הוא ניזון בעיקר מעשבים ונמצא באזורים פתוחים (סוואנות). משקלו הממוצע 125–218 ק"ג ואורכו הממוצע 150–245 ס"מ. יש לו 6 תת-מינים כדלהלן:
***[[בובאל צפוני]]** (*A. b. buselaphus*) – נכחד. היה נפוץ במרוקו, באלג'יריה, בסהרה המערבית, במאוריטניה, בתוניסיה, בלוב, במצרים, ובתקופה מוקדמת יותר גם בישראל. 
***[[בובאל מערבי]]** (*A. b. major*), תת-המין הגדול ביותר. מצוי בקמרון, בניגריה, בצ'אד, בניז'ר, במאלי, בבנין, בטוגו, בגאנה, בבורקינה פאסו, בחוף השנהב, בגינאה, בגינאה ביסאו, בגמביה, בסנגל, וכנראה היה קיים בעבר גם במאוריטניה. 
***[[בובאל ג'קסון]]** (*A. b. lelwel*) מצוי בדרום סודאן, בסודאן, בצ'אד, ב, באוגנדה, ברפובליקה הדמוקרטית של קונגו, בקניה ובאתיופיה. 
***[[בובאל סוואיני]]** (*A. b. swaynei*), מצוי כיום באוכלוסיות מבודדות במרכז ובדרום אתיופיה בלבד ובעבר גם בסומליה. 
***[[בובאל טורה]]** (*A. b. tura*), תת-המין הנדיר ביותר, ועומד על סף הכחדה. מצוי במספרים קטנים בצפון-מזרח אתיופיה ובאריתריאה, ונכחד בצפון-מזרח סודאן. 
***[[בובאל קוקה]]** (*A. b. cokii*), מצוי בטנזניה וקניה.

## הבובאל בישראל ושכנותיה
הבובאל הצפוני (*A. b. buselaphus*) חי בעבר בארץ ישראל, שהיוותה את תחום התפוצה הצפוני ביותר שלו. הוא שכן לאורך מישור החוף, בקעת הירדן, הנגב והערבה. הבובל החל להיכחד מנוף ישראל עוד בתקופת הברונזה ונעלם מאזור מישור החוף וצפון הנגב בתקופת הברזל, ככל הנראה עקב ציד גובר ועקב צמצום שטחי המחיה של הפרסתנים הגדולים. הוא המשיך להתקיים בעמק הערבה ובמדבר הסורי עד לסוף המאה התשע עשרה – ראשית המאה העשרים ומוזכר בכתביהם של טרימסטראם ואהרוני. 

בערבית נקרא "בקר וחש" כלומר בקר הבר. קיימת מחלוקת כיצד נקרא במקרא. יש המציעים כי נקרא "זֶמֶר" במקרא, ויש המציעים כי הוא היחמור.

## בּוּבׇּל באומנות
ממוזער|'''לביאה צדה בּוּבׇּל בפסיפס בית האמידים הרומי בלוד'''
בּוּבׇּל מתואר בפסיפס בית האמידים הרומי בלוד. עיצוב זה של בובאל הוא תיאור יחידאי מבין תיאורי היונקים בפסיפסים מהתקופות הרומית והביזנטית בישראל. בשטיח הצפוני של הפסיפס מצוירות מסגרות משושות, באחת מהן מתוארת לביאה שצדה בּוּבׇּל. העיצוב הוא חלק מתיאורי הטבע המציאותיים הרבים בפסיפס בית האמידים בלוד. דגם הקרניים הגדולות והמעוקלות, העבות בבסיסן והדקות וחדות בקצותיהן מאויר היטב בפסיפס.

## גלריה

קובץ:Kongoni.jpg
קובץ:Red Hartebeest (Alcelaphus buselaphus) (6568403931).jpg
קובץ:Lelwel Hartebeests (Alcelaphus lelwel) (18231655755).jpg
קובץ:Coke's hartebeest in Tanzania 2629 cropped Nevit.jpg
קובץ:Red Hartebeests (Alcelaphus buselaphus) (6600926987).jpg


## קישורים חיצוניים

* 

## הערות שוליים

קטגוריה:טקסונים שתוארו בידי פטר סימון פאלאס
קטגוריה:בובאלים
קטגוריה:סודאן: יונקים
קטגוריה:בוטסואנה: יונקים
קטגוריה:זמביה: יונקים
קטגוריה:הרפובליקה המרכז-אפריקאית: יונקים
קטגוריה:יונקים בסוואנה האפריקנית
קטגוריה:בעלי חיים שתוארו ב-1766
קינגמן (אריזונה)

**קינגמן** (באנגלית: **Kingman**) היא עיר במחוז מוהאבי שבאריזונה, ארצות הברית. לפי אומדן של לשכת הסטטיסטיקה האמריקנית מנתה אוכלוסיית העיר ב-2019 כ 31,000 נפש.

קינגמן נוסדה ב-1882 בטריטוריית אריזונה, שהפכה לאריזונה של היום. במשך מלחמת העולם השנייה שימשה קינגמן כבסיס של חילות האוויר של צבא ארצות הברית, והייתה לאחד הבסיסים הגדולים של גוף זה בשנות המלחמה, כאשר התאמנו בו כ-35 אלף חיילים ואנשי תעופה. בתקופה שלאחר המלחמה חוותה קינגמן צמיחה ושגשוג כאשר מספר מעסיקים גדולים השתכנו באזור.

שטחה של קינגמן מונה 78 קמ"ר, והיא ממוקמת למעלה מאלף מטר מעל גובה פני הים.
טקסט=|ממוזער|מסלול אופניים monolith garden
בקינגמן מספר מסלולי הליכה ורכיבת הרים כולל Monolith Gardens, White cliffs ועוד. 

## קישורים חיצוניים

* 
* 

## הערות שוליים

קטגוריה:אריזונה: ערים
קטגוריה:יישובים שהוקמו ב-1882
קיוג'ה

**קיוג'ה** (באיטלקית: **Chioggia**; בוונטית: **Cióxa**; בלטינית: **Clodia**) היא עיר חוף בנפת ונציה שבמחוז ונטו שבאיטליה.

קיוג'ה ממוקמת על אי קטן בכניסה הדרומית ללגונת ונציה במרחק של כ-25 ק"מ מדרום לוונציה. סוללת עפר מגשרת את העיר ליבשה ולאחד מרובעיה סוטומרינה (Sottomarina).

## היסטוריה
קיוג'ה וסוטומרינה לא היו ערים הבולטות בעתיקותן, למרות שהן הוזכרו לראשונה בכתביו של פליניוס הזקן בשם פוסה קלודיה (fossa Clodia). אגדה מקומית מייחסת את השם הזה למייסד קלודיוס (Clodius), אך התיארוך של אגדה זו לא ידוע.

שמה של העיר השתנה לאורך ההיסטוריה: Clodia, Cluza, Clugia, Chiozza ו-Chioggia. המסמכים העתיקים ביותר המזכירים את קיוג'ה בשמה הנוכחי מיוחסים למאה ה-6 לספירה, כאשר היא הייתה חלק מהאימפריה הביזנטית. קיוג'ה הוחרבה על ידי פפין, מלך איטליה (בנו של קרל הגדול) במאה ה-9, אך נבנתה מחדש על בסיס תעשייה חדשה שהייתה מושתתת על בריכות אידוי למלח. בימי הביניים, קיוג'ה רבתי הייתה ידועה כקלוג'ה מאג'ור (Clugia major) ואילו קלוג'ה מינור (Clugia minor) הייתה למעשה שרטון במרחק 600 מחוף הים האדריאטי. כעיר חופשית וכמקום מושבו של בישוף החל מ-1110, מילאה העיר תפקיד חשוב במה שנקרא "מלחמת קיוג'ה שנטשה בין הרפובליקה של ג'נובה לבין הרפובליקה של ונציה ובמהלכה נכבשה העיר על ידי ג'נובה ב-1378 ולבסוף על ידי ונציה ביוני 1380. למרות שהעיר נותרה עצמאית בעיקרה, היא הייתה מכאן והלאה כפופה לוונציה. ב-14 במרץ 1381 כרתה קיוג'ה ברית עם זאדר ועם טרוגיר כנגד ונציה ולבסוף היא נעשה מוגנת יותר על ידי ונציה ב-1412 מאחר שבאותה שנה נעשתה שיבניק למקום מושב רשויות המכס ושל צרכני המלח וקיוג'ה קיבלה את המונופול על סחר המלח בכל רחבי הים האדריאטי.

## אתרים חשובים
קיוג'ה היא למעשה העתק מוקטן של ונציה, כשאת העיר חוצות כמה תעלות, שהראשית מבניהן היא תעלת ונה (Canale Vena). הרחובות הצרים המאפיינים אותה ידועים בשם קאלי (calli). בקיוג'ה קיימות כמה כנסיות מימי הביניים, רובן שופצו בתקופת השגשוג של המאות ה-16 וה-17.

כנסיית סנטה מריה הוקמה במאה ה-11 והפכה להיות קתדרלה בשנת 1110 ונבנתה מחדש ב-1623 על ידי האדריכל בלסאדר לונגנה (Baldassarre Longhena).

לכנסיית אנדרו הקדוש מהמאה ה-18 יש מגדל פעמונים שנבנה במאות ה-11 וה-12, מגדל הפעמונים העתיק בעולם.

## ערים תאומות
* 
* 

## קישורים חיצוניים

* 
* היסטוריה של קיוג'ה
* קיוג'ה באנציקלופדיה הקתולית (1913)
* 

## הערות שוליים

קטגוריה:איטליה: ערי חוף
קטגוריה:ונטו: ערים
אברסוולדה

**אברסוולדה** (בגרמנית: **Eberswalde**) היא עיר במחוז ברנים שבמדינת ברנדנבורג שבגרמניה. העיר שוכנת 50 ק"מ מברלין. העיר מכונה וואלדשטאט (Waldstadt, עיר היערות), בשל השטחים המיוערים המקיפים אותה. אברסוולדה הייתה מרכז תעשייתי גדול עד לאיחוד גרמניה.

## היסטוריה
תחילתה של הנוכחות האנושית באזור הסובב את אברסוולדה היא בתקופה הפלאוליתית. לפני הקמתה של המרגרייב של ברנדנבורג, היה המקום מכלאת כלונסאות של שבטים סלאבים. במקום נתגלה המטמון של אברסוולדה, מטמון הזהב הגדול ביותר שנתגלה בגרמניה מהתקופה שלפני הנצרות. כיום מוצג המטמון במוזיאון פושקין במוסקבה.

העיר אברסוולדה (פירוש השם "יער החזירים") נוסדה ב־1254. היא מוזכרת לראשונה במסמך מה־23 באפריל 1276, כמקום מגוריו של אלברכט השלישי. ב־1300 קיבלה העיר זכות לקיים בה שוק. החל משנת 1317 נתיב הסחר הראשי בין שצ'צ'ין לבין פרנקפורט על האודר עבר באברסוולדה.

עם בניינה מחדש של אברסוולדה, היא נעשתה לעיר התעשייתית הראשונה בברנדנבורג, עם יכולת הפקת מתכות גדולה. חלקים שונים של העיר עדיין קרויים על שם ייעודם המקורי, כמו אזור שנקרא קופפרהאמר (Kupferhammer, "פטיש הנחושת"). בין השנים 1605–1620 נכרתה באזור תעלת פינאו (Finowkanal).

במהלך מלחמת שלושים השנים הוטל מצור על אברסוולדה והיא נכבשה מספר פעמים על ידי כמעט כל אחד מהצדדים העיקריים שהשתתפו במלחמה. העיר הייתה מקום מגוריו של אלברכט פון ולנשטיין. מאוחר יותר נחנטה גופתו של גוסטב השני אדולף, מלך שוודיה, שלא שרד את קרב ליצן, בכנסיית מריה מגדלנה שבאברסוולדה. שני הצדדים במלחמה אילצו את תושבי העיר לסייע לכוחותיהם. עם תום המלחמה נותרו בעיר רק 20 תושבים ששרדו והיא נזקקה ליותר ממאה שנה כדי להתאושש.

בין השנים 1743–1755 עברו להתגורר באברסוולדה 120 משפחות של עובדי מתכת מתורינגיה ומחבל הריין. הדודים של קטר הקיטור הראשון בגרמניה יוצרו כאן. שרפת ענק הכתה את העיר ב־1799. במהלך המאה ה־19 נבנו בסביבתה של אברסוולדה מפעלים גדולים, בעיקר לאורך תעלת פינאו. ב־23 בנובמבר 1877 נסלל כאן קו הטלפון הראשון בגרמניה. ב־1923 בוצע שידור הרדיו הראשון בעולם מאברסוולדה.

בליל הבדולח ב־1938 נחרב בית הכנסת של אברסוולדה. במהלך מלחמת העולם השנייה פעל בסמוך לעיר מחנה הריכוז ראוונסבריק. בשלבים האחרונים של המלחמה הופצץ מרכז העיר על ידי מטוסי הלופטוואפה בניסיון לעכב את התקדמותו של הצבא האדום.

ב־1970 אוחדה אברסוולדה עם פינלאו ושם העיר הוחלף לאברסוולה־פינאו (Eberswalde-Finow). ב־1993 הוחזר השם הקודם.

## כלכלה
אברסוולדה הייתה ידועה בשל התעשייה הכבדה המשגשגת שלה בעבר, מאז איחוד גרמניה היא נקלעה לזמנים קשים. עם נפילתה של ממשלת גרמניה המזרחית הופסקה התמיכה הממשלתית והמפעלים המקומיים נאלצו לעמוד בתחרות מול חברות מהמערב. כתוצאה מכך, נסגרו בתי חרושת רבים באברסוולדה וניתן לראות את המבנים הנטושים ברחבי העיר. כמו ערים רבות בגרמניה המזרחית לשעבר, אברסוולדה נאבקת מאז עם אבטלה ורבים מתושבי האזור עזבו אותו במטרה למצוא עבודה במקומות אחרים. כתוצאה מכך, רבים מבנייני המגורים הענקיים, שנבנו בעיר בסגנון הבנייה הסובייטי, התרוקנו מיושביהם ואט אט החלו להיהרס.

## ערים תאומות

* 

## קישורים חיצוניים

* 
* 
* 

## הערות שוליים

קטגוריה:ברנדנבורג: ערים
קטגוריה:יישובים שהוקמו במאה ה-13
נביל בן טאלב

**נביל בן טאלב** (בערבית: **نبيل بن طالب**; נולד ב-24 בנובמבר 1994) הוא כדורגלן צרפתי-אלג'ירי המשחק בנבחרת אלג'יריה בעמדת הקשר בליל.

## קריירת מועדונים
בן טאלב התחיל את הקריירה שלו באקדמיה של ליל. אחרי שעבר בקבוצת מוסקרון ובקבוצת דנדרק, עבר בינואר  למחלקת הנוער של טוטנהאם הוטספר. לאחר שהרשים במדי הקבוצה הצעירה של המועדון חתם על לארבע שנים בטוטנהאם. ב-22 בדצמבר 2013 ערך את הופעת הבכורה שלו בליגה במשחק נגד קבוצת סאות'המפטון כאשר נכנס כמחליף במקומו של מוסא דמבלה. ב-4 בינואר 2014 פתח לראשונה בהרכב, במסגרת הגביע האנגלי נגד ארסנל. אחרי שהצטיין פתח גם במשחק הליגה נגד קריסטל פאלאס בו הוא זכה בתואר "איש המשחק". ב-20 בפברואר 2014 ערך את הופעת הבכורה שלו בליגה האירופית נגד דנייפר דנייפרופטרובסק.

ב-25 באוגוסט 2016 הושאל לשאלקה 04 לעונה אחת. ב-27 באוגוסט ערך את הופעתו הבכורה בקבוצה בהפסד 0–1 לאיינטרכט פרנקפורט. ב-15 באוקטובר הבקיע את שערו הראשון בתיקו 1-1 נגד אאוגסבורג. בסיום העונה נרכש על ידי שאלקה.

ב-21 בינואר 2020 הושאל לניוקאסל יונייטד עד לסוף העונה.

ב-6 בינואר 2022 חתם באנז'ה לשנתיים וחצי.

ב-28 באוגוסט 2023 חתם בליל לשלוש שנים.

## קריירה בינלאומית
ב-14 בנובמבר 2012 ערך את הופעת הבכורה שלו במדי נבחרת צרפת בכדורגל עד גיל 19. אף על פי ששיחק בנבחרת הנוער של צרפת, חיזרה אחריו התאחדות הכדורגל האלג'ירית, וגם התאחדות הכדורגל האנגלית הביעה בו עניין, אך הוא לא עמד בקריטריונים שנדרשו בהסכם אומות הבית. ב-15 בפברואר 2014 הודיע כי ברצונו לשחק עבור  ולאחר כמה ימים קיבל זימון לסגל הנבחרת לקראת משחק הידידות נגד . ב-5 במרץ 2014 ערך את הופעת הבכורה שלו נגד  בו ניצחה אלג'יריה 0–2 כאשר בן טאלב רשם משחק מלא. ב-4 ביוני 2014 הבקיע את שער הבכורה שלו בנבחרת במשחק ידידות נגד . בן טאלב נכלל בסגל הנבחרת לקראת מונדיאל 2014.

נכלל בסגל נבחרת אלג'יריה לטורניר גביע אפריקה לאומות 2023.

## קישורים חיצוניים

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:קשרי כדורגל צרפתים
קטגוריה:קשרי כדורגל אלג'יראים
קטגוריה:ליל: כדורגלנים
קטגוריה:כדורגלני ליל
קטגוריה:כדורגלני טוטנהאם הוטספר
קטגוריה:כדורגלני שאלקה 04
קטגוריה:כדורגלני ניוקאסל יונייטד
קטגוריה:כדורגלני אנז'ה
קטגוריה:כדורגלני נבחרת אלג'יריה
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2023
קטגוריה:צרפתים ממוצא אלג'יראי
קטגוריה:ספורטאים צרפתים בבלגיה
קטגוריה:ספורטאים צרפתים באנגליה
קטגוריה:ספורטאים צרפתים בגרמניה
קטגוריה:ספורטאים אלג'יראים באנגליה
קטגוריה:ספורטאים זרים בגרמניה
קטגוריה:צרפתים שנולדו ב-1994
קטגוריה:אלג'יראים שנולדו ב-1994
לצ'ה (כדורגל)

**אוניון ספורטיבה לצ'ה** (באיטלקית: **Unione Sportiva Lecce** או בקיצור **U.S. Lecce**) הוא מועדון כדורגל איטלקי המייצג את העיר לצ'ה באיטליה. המועדון משחק כיום בסרייה א'.  הקבוצה משחקת את משחקיה הביתיים באצטדיון ויה דל מארה המכיל 31,533 מקומות ישיבה.

בעונת  ירד המועדון מהסרייה א' לסרייה ב', אך בעקבות פרשת השחיתות "סקומסופולי" גזר בית המשפט על המועדון ירידה לליגה השלישית. בעונת 2017/2018 לצ'ה זכתה באליפות הליגה השלישית ועלתה לסרייה ב'. עונה לאחר מכן, סיימה הקבוצה במקום השני בליגת המשנה, ועלתה לסרייה א' לאחר שבע עונות של היעדרות מהליגה הבכירה. בעונת 2021/2022 סיימה במקום הראשון בסרייה ב' וחזרה לסרייה א'.

בעונת 2022/2023 סיימה הקבוצה במקום ה-16.

## סגל נוכחי
נכון ל-4 בפברואר 2026

 

 

 
 

 (בהשאלה ממילאן)
 (בהשאלה מפיורנטינה)
 
 
 (קפטן)
 

 (בהשאלה מנאפולי)

## שחקנים מפורסמים בעבר ובהווה
* וולטר אלברטו לופס
* חבייאר צ'בנקטון
* מאסימו אודו
* אנטוניו קונטה
* דני אוסבלדו
* כריסטיאן דניאל לדסמה
* פבריציו מיקולי
* ג'מאל מסבאח
* דמטריוס פאפאדופולוס
* מירקו ווצ'יניץ'
* אלכסיי יריומנקו
* האריס ספארוביץ'

## קישורים חיצוניים

* 

*
קטגוריה:קבוצות כדורגל איטלקיות
קטגוריה:קבוצות כדורגל שהוקמו ב-1908
Alright, Still

**Alright, Still** הוא אלבום הבכורה של זמרת הפופ הבריטית לילי אלן. האלבום יצא לאור ב-13 ביולי 2006 דרך חברת התקליטים Regal Recordings. הקלטת האלבום החלה בשנת 2004, שנתיים לפני הוצאתו. עד להוצאת האלבום פרסמה אלן שירים מהאלבום בעמוד ה-Myspace שלה. מהאלבום יצאו ארבעה סינגלים, ששניים מהם, "Smile" ו-"LDN" זכו להצלחה במצעדים רבים.

האלבום הגיע למקום השני במצעד הסינגלים של בריטניה, שם הגיע למעמד של פלטינה משולשת ומכר 62,701 עותקים בשבוע הראשון לצאתו. האלבום מכר מעל ל-2.5 מיליון עותקים בכל העולם.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2006
קטגוריה:אלבומי לילי אלן
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי מארק רונסון
קטגוריה:אלבומי חברת קפיטול רקורדס
אהרון נחשון

**אהרון (אולק) נחשון** (**קופרשטוק**; 28 באפריל 1925 – 14 באפריל 1995) היה מפקד בפלמ"ח ובהגנה ואלוף-משנה בצה"ל.

## חייו
אהרון נחשון נולד בחיפה והיה חבר בתנועת הצופים. ב-1943 התגייס במסגרת הכשרה לפלמ"ח, שירת בפלוגה ד' ברמת הכובש ובמעוז חיים והיה חבר במחלקת הטיס. ב-1945 השתחרר מהפלמ"ח, המשיך בפעילות במסגרת ההגנה, עבר קורס מפקדי מחלקות ב-1947 (מחזור י"ט).

במלחמת העצמאות שירת כמפקד פלוגה ב' בגדוד 22 של חטיבת כרמלי ולחם בקרב על חיפה, הוא פיקד על מבצע החדרת מכונית תופת לרחוב עיראק במרכז העיר הערבית, מבצע שהסתיים בהרס ונפגעים רבים בקרב הערבים. לאחר מכן שירת כמפקד הסיירת החטיבתית ולחם בקרבות בגליל.

בצה"ל שירת בחיל השריון, ביולי 1950 מונה למפקד גדוד 79, גדוד חרמ"ש ושירת בתפקיד עד ספטמבר 1951, בתקופת פיקודו פעל הגדוד בפעולות תגמול, בהם מבצע כסלו לפריצת מחסום ירדני בדרך לאילת. לאחר מכן שירת כראש מטה חטיבת כרמלי, השלים לימודי הנדסת מכונות בטכניון ובסיומם מונה למפקד בית הספר לשריון, נשלח ב-1955 לצרפת על מנת לבחון את רכישת טנקי ה-AMX-13. במלחמת סיני פיקד על גדוד 377, גדוד טנקי שרמן שהורכב מחניכי בית הספר ולחם במסגרת חטיבה 37 בקרב רפיח ועם חטיבה 7 בקרבות באזור מתחם אבו עגילה שבסיני ובקרב סכר הרואיפה. לאחר המלחמה פיקד על חטיבה 7, שירת כראש מחלקת אמצעי לחימה וכסגן ראש אג"א, למד הנדסה באוניברסיטת קליפורניה בלוס אנג'לס ובסוף כהונתו הושאל למשרד הפיתוח וכיהן כמשנה למנכ"ל.

לאחר שחרורו מונה ב-1968 למנכ"ל הראשון של מנועי בית שמש. ב-1976 הצטרף למפלגת שלומציון בראשות אריאל שרון.

נפטר בשנת 1995 ביישוב כרמי יוסף, בו התגורר, והובא למנוחות בבית העלמין של היישוב.

## קישורים חיצוניים
* 

## הערות שוליים

קטגוריה:מפקדי חטיבה 7
קטגוריה:לוחמי הפלמ"ח
קטגוריה:לוחמי ההגנה
קטגוריה:מפקדי עוצבת בני חיל
קטגוריה:מהנדסי מכונות ישראלים
קטגוריה:מנכ"לים יוצאי שירות קבע בצה"ל
קטגוריה:אנשי היישוב ילידי הארץ
קטגוריה:בוגרי תנועת הצופים בישראל
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בוגרי אוניברסיטת קליפורניה בלוס אנג'לס
קטגוריה:אלופי-משנה בצה"ל
קטגוריה:חברי מחלקת הטיס של הפלמ"ח
קטגוריה:מפקדי פלוגות במלחמת העצמאות
קטגוריה:מפקדי גדודים במלחמת סיני
קטגוריה:חיילי חטיבת כרמלי במלחמת העצמאות
קטגוריה:חיילי חיל השריון במלחמת סיני
קטגוריה:כרמי יוסף: אישים
קטגוריה:ישראלים שנולדו ב-1925
קטגוריה:ישראלים שנפטרו ב-1995
חיים זליבנסקי

הרב **חיים נפתלי הרץ זליבנסקי** (שמחת תורה ה'תרצ"ט, 17 באוקטובר 1938 – כסלו ה'תשנ"ה, 10 בנובמבר 1994) היה ראש ישיבה חרדי-ליטאי. הקים ועמד בראשות ישיבת מאור התלמוד.

## תולדותיו
נולד בתל אביב לר׳ מרדכי אלתר זליבנסקי, וליוכבד, בתו של הרב אריה שפירא, רב בביאליסטוק. נקרא על שם זקנו הרב חיים נפתלי הרץ היילפרין, ראב״ד ביאליסטוק. בין השנים תשט"ו-תשכ"ה למד אצל דודו ורבו הרב משה שמואל שפירא, ואצל הרב שלמה וולבה בישיבת באר יעקב. לימים, למד בישיבת בריסק אצל רבו ושאר-בשרו הרב יוסף דוב הלוי סולובייצ'יק. לאחר נישואיו למרים, בתו של הרב אברהם דוב כהן, מייסד ומנהל הסמינר הישן לבנות בגייטסהד, למד כשנה בכולל הרבנים בגייטסהד. בשנת תשל"ב כיהן כראש ישיבה בישיבת "זוהר התורה" לצידו של ראש הישיבה הרב בצלאל טולדנו.

בשנת תשל"ו פתח את ישיבת מאור התלמוד בשכונת בית וגן בירושלים, לאחר כשנתיים בשנת תשל"ח עבר והקים את ישיבת "מאור התלמוד" ברחובות, יחד עם האחים הרב שמחה הכהן קוק ששימש כנשיא הישיבה עד לפטירתו, והרב אברהם יצחק הכהן קוק שמשמש כראש הישיבה. 

בסוף תשנ"ג חלה ולאחר תקופת מחלה קשה וממושכת, נפטר בז' בכסלו תשנ"ה.

## משפחתו
בניו הרב אריה והרב רפאל משמשים כרמי"ם בישיבת "מאור התלמוד" אותה הקים אביהם. בנו הרב יעקב הוא מרבני ישיבת שערי שמועות. בנו הרב יהושע משמש כר"מ בישיבת אהלי חיים בירושלים ובישיבת חכמת התורה בקרית ספר. בנו הרב פנחס חתנו של הרב דוד כהן ראש ישיבת חברון משמש כר"מ בישיבת מיר ברכפלד ובישיבת מאור התורה. חתנו הרב דוב מרקביץ משמש כר"מ בישיבת חכמה ודעת, חתנו הרב חנניה שיף משמש כר"מ בישיבת גרודנה באר יעקב.

אחיו, הרב פנחס זליבנסקי, חתנו של הרב חיים קרייזווירט, הוא ראש כולל וישיבת "מרכז התורה" בירושלים.

גיסיו, שנישאו לאחיותיו הם: הרב משה דוד ליפקוביץ, ר"מ בישיבת בית דוד בבני ברק ומנהל רוחני בישיבת באר יעקב; והרב יצחק גרודזינסקי, בנו של הרב אברהם גרודזינסקי, משגיח בסלובודקה בליטא. גיסיו מצד אשתו הם: הרב נתן כהן משגיח ישיבת קריית מלך; הרב שמחה כהן הממלא את מקום אביו כמנהל הסמינר הישן לבנות בגייטסהד; הרב עזריאל יפה, ראש ישיבת "תפארת יעקב" בגייטסהד; והרב אברהם קסלר, ר"מ בישיבת תפארת ציון בבני ברק.

## לקריאה נוספת
* מוריה, גיליון רלא-רלב, שבט תשנ"ה. עמ' פט.

## קישורים חיצוניים

* סרט געגועים לרבי חיים זליבנסקי, באתר יוטיוב

קטגוריה:ראשי ישיבה ליטאים בישראל
קטגוריה:רחובות: רבנים
קטגוריה:משפחת אריה לייב שפירא
קטגוריה:משפחת רפאל יו"ט ליפמן היילפרין
קטגוריה:בוגרי ישיבת באר יעקב
קטגוריה:בוגרי ישיבת בריסק-ירושלים
קטגוריה:אישים הקבורים בבית הקברות פוניבז'
קטגוריה:ישראלים שנולדו ב-1938
קטגוריה:ישראלים שנפטרו ב-1994
גביע הזהב 2009

**גביע הזהב של CONCACAF ב-2009** נערך בחודש יולי 2009 בארצות הברית, והיה הטורניר ה-10 של גביע הזהב והמהדורה ה-20 של אליפות צפון אמריקה בכדורגל. התחרות נוהלה על ידי CONCACAF, הגוף המנהל של הכדורגל הצפון-אמריקני והוא נערך בפעם ה-10 ברציפות בארצות הברית.

## משתתפות

הערה: נבחרת קובה הייתה אמורה להשתתף בטורניר כקבוצה בכך שסיימה במקום הרביעי בגביע הקריבים אולם בעקבות בעיה שהעמדת קבוצה ראויה השתתפותה בוטלה. במקומה נערכה הגרלה בין האיטי וטרינידד וטובגו שסיימו במקום השלישי בבתים המוקדמים בגביע הקריבים. האיטי זכתה בהגרלה והשתתפה בטורניר.

## משחקי הטורניר
### שלב הבתים
#### בית א'

#### בית ב'

#### בית ג'

#### דירוג הנבחרות במקום השלישי

### שלב הנוקאאוט

**משחק הגמר**

## קישורים חיצוניים

קטגוריה:תחרויות כדורגל ב-2009
קטגוריה:תחרויות גביע הזהב בארצות הברית
קטגוריה:2009 בארצות הברית
קטגוריה:2009 באמריקה הצפונית
תמאם סלאם

**תמאם סאיב סלאם** (בערבית: **تمام صائب سلام**; נולד ב-13 במאי 1945) הוא פוליטיקאי לבנוני שכיהן כראש ממשלת לבנון בשנים 2014–2016, ושימש נשיאה בפועל של המדינה בין מאי 2014 לאוקטובר 2016, בהיעדר נשיא. בעבר כיהן כשר התרבות בממשלת לבנון.

באפריל 2013 הוטלה על סלאם מלאכת הרכבת ממשלת לבנון. אף על פי שהיה לאחד מהפוליטיקאים הסונים המקורבים למחנה הפרו-סורי במדינה, הפך סלאם מקורב יותר למחנה ה-14 במרץ, התומך בעצמאות לבנון ומתנגד להשפעה הסורית בה. עם זאת שמר על יחסיו הטובים עם מחנה ה-8 במרץ, המזוהה עם סוריה, וב-15 בפברואר 2014 הקים ממשלת אחדות בראשותו.

## ביוגרפיה
סלאם נולד ב-1945 בביירות, למשפחה סונית עשירה ובעלת השפעה פוליטית רבה. הוא בנו הבכור והילד השלישי של סאיב סלאם, שכיהן בעבר פעמים חוזרות כראש ממשלת לבנון, ולו שני אחים יותר קטנים ושתי אחיות יותר גדולות. סבו, עלי סלאם עלי, כיהן בתפקידים ציבוריים בכירים בתקופת השלטון העות'מאני והצרפתי במדינה, בין השאר כנציג ביירות בפרלמנט העות'אמני וכראש עיריית ביירות.

תמאם סלאם למד בתיכון הפרטי ברומאנה, השייך לעדת הקווייקרים ואחר כך באוניברסיטה הפרטית הארמנית "הייגזיאן" בביירות.
מחזיק בתואר בכלכלה וניהול מלימודים נוספים באנגליה. בתחילת דרכו, לאחר סיום לימודיו, עבד כאיש עסקים. בנוסף עסק בפעילות בארגון צדקה.

סלאם היה מועמד בבחירות לפרלמנט הלבנוני ב-1992, אך משך את מועמדותו כמחאה על השפעתה של סוריה בלבנון. ב-1996 נבחר לראשונה לפרלמנט, כחלק מרשימתו של רפיק אל-חרירי. בהמשך הגיעה לסיומה שותפותו עם חרירי, ובבחירות שנערכו בשנת 2000 איבד את מקומו בפרלמנט.

ב-11 ביולי 2008 מונה סלאם לשר התרבות בממשלתו של פואד סניורה, ובבחירות שנערכו ב-2009 נבחר לפרלמנט.

בעקבות התפטרותו של ראש ממשלת לבנון, נג'יב מיקאתי, ב-23 במרץ 2013, עלה שמו של סלאם כמועמד המוסכם על הגושים השונים בפרלמנט הלבנוני להחליפו בתפקיד. ב-6 באפריל 2013 הוטלה עליו מלאכת הרכבת הממשלה, בתמיכתם של 124 מתוך 128 חברי הפרלמנט. ב-15 בפברואר 2014 הציג את ממשלתו החדשה, ממשלת אחדות המונה 24 שרים.

בנוסף לתפקידו, שימש סלאם כנשיאה בפועל של לבנון החל מ-25 במאי 2014, עקב סיום תקופת כהונתו של הנשיא הקודם, מישל סלימאן, ולאחר שלא הושגה הסכמה על בחירתו של נשיא חדש.

סלאם נשוי ואב לשלושה.

## קישורים חיצוניים

## הערות שוליים

קטגוריה:ראשי ממשלת לבנון
קטגוריה:שרי ממשלת לבנון
קטגוריה:פוליטיקאים לבנונים
קטגוריה:נשיאי לבנון
קטגוריה:שרי תרבות
קטגוריה:ביירות: אישים
קטגוריה:לבנונים שנולדו ב-1945
סן אנטוניו דה פאלה

**סן אנטוניו דה פאלה** (בספרדית: **San Antonio de Palé**) היא בירת פרובינציית אנובון, בגינאה המשוונית. סן אנטוניו דה פאלה נמצאת בקצה הצפוני של האי אנובון (החופף לפרובינציה), שנמצא במפרץ גינאה.

## היסטוריה
סן אנטוניו דה פאלה נוסדה על ידי חבורת פורטוגזים שהביאו לאנובון עבדים מיבשת אפריקה במאה ה-16.

לאחר חתימת חוזה סן אילדפונסו ב-1777 וחוזה אל פרדו ב-1778 בין פורטוגל וספרד, האי הועבר לשליטת האחרונה, ביחד עם עוד כמה שטחים של פורטוגל במפרץ גינאה.

הבריטים, שהספרדים התירו להם לעגון באי, הקימו בעיר ב-1801 מבצר קטן. הספרדים גם השכירו להם שטחים באי ב-1827 כדי להילחם בסחר העבדים.

## כלכלה
תושבי האי סוחרים עם אנשי האי סאו טומה הסמוך דרך הדייגים של שני האיים.

## תחבורה
את העיר משרת נמל התעופה אנובון, הנמצא בקרבת העיר.

## קישורים חיצוניים

קטגוריה:גינאה המשוונית: ערים
קטגוריה:יישובים שהוקמו ב-1801
מישל וורם

**מישל ארמנד וורם** (בהולנדית: **Michel Armand Vorm**; נולד ב-20 באוקטובר 1983) הוא כדורגלן עבר הולנדי ששיחק בעמדת השוער.

## קריירה
וורם החל במועדון הנוער של עיר הולדתו ניווחיין. ב-2004 הוא עבר לשחק באוטרכט מליגת העל ההולנדית. בעונתו הראשונה בקבוצה הוא לא שיחק כלל ולכן הושאל לקבוצת דן בוס מליגת המשנה בה שיחק 35 משחקים. בתום העונה חזר לאוטרכט בעמדת השוער השלישי אך בעקבות יכולות טובות באימוני טרום העונה הוא עבר לעמדת השוער הראשון ושיחק בליגה 33 מתוך 34 המשחקים בעונתו הראשונה, ומעמדו כשוער ראשון נותר איתן בהמשך. וורם החמיץ משספר משחקים בעונת 2007/2008 בשל פציעות בברכו ובכתפו. וורם עזב את אוטרכט בעונת 2011/12 ועבר לשחק בקבוצת סוונסי סיטי מהפרמייר ליג.

בעונתו הראשונה בסוונסי הוא הציג יכולות טובות ושמר על שער נקי ב-13 מתוך 37 משחקי הליגה בהם שיחק. יכולותיו הגבוהות הביאו לו שלושה תארים בקבוצה בתום העונה: שחקן השנה של האוהדים, שחקן השנה של השחקנים והשחקן הזר הטוב ביותר.

ב-23 ביולי 2014 חתם וורם בטוטנהאם הוטספר על חוזה לארבע שנים. במהלך עונת 2018/2019 נדחק וורם מעמדת השוער המחליף לטובת פאולו גזאניגה וכתוצאה מכך מיעט לשחק. וורם שוחרר מטוטנהאם לאחר עונת 2018/2019 עם סיום חוזהו, אך ב-14 באוקטובר 2019 הוחתם מחדש עד לסיום העונה בשל פציעתו הקשה של השוער הראשון, הוגו לוריס.

וורם שיחק בנבחרות הצעירות של הולנד ואף היה שותף בזכיית נבחרת הנוער באליפות אירופה עד גיל 21 - 2006. בשנת 2008 הוא זומן לראשונה לנבחרת הבוגרת ושיחק לראשונה במשחק ידידות ב-2009, ובמשחק רשמי ב-2010. הוא היה בסגל נבחרת הולנד למונדיאל 2010 כשוער שלישי. במהלך המונדיאל, אשתו ילדה בן והוא חזר להולנד למספר ימים על מנת להיות עם אשתו ובנו. הוא היה בסגל הנבחרת גם לטורנירים יורו 2012 ומונדיאל 2014.

ב-26 באוקטובר 2020 הודיע וורם על פרישתו מכדורגל בגיל 37.

## תארים
;**סוונסי**:
*גביע הפוטבול ליג: 2012

;**הולנד**
*סגנות גביע העולם: 2010
*מקום שלישי בגביע העולם: 2014
*אליפות אירופה עד גיל 21: 2006

## קישורים חיצוניים

## הערות שוליים

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני אוטרכט
קטגוריה:כדורגלני דן בוס
קטגוריה:כדורגלני סוונזי סיטי
קטגוריה:כדורגלני טוטנהאם הוטספר
קטגוריה:כדורגלני נבחרת הולנד
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:הולנדים ממוצא סורינאמי
קטגוריה:הולנדים שנולדו ב-1983
עיבוד מתכת

**עיבוד מתכת** (גם: חרשות מתכת) מתייחס לידע האנושי להתאמת **[[מתכת]]** ליצור כלים, צורות ומבנים ממתכת. תחום עיבוד המתכת כולל בתוכו מגוון רחב של טכניקות ותחומים, החל מבניית אוניות ענק וכלה בעיבוד מתכות יקרות לתכשיטים. כך שמונח זה כולל בתוכו קשת רחבה של טכנולוגיות שונות ואמצעים שונים.

תחום המטלורגיה נבנה על בסיס הניסיון האנושי שנצבר בעיבוד מתכת לאורך ההיסטוריה וכן על התאוריות המדעיות שהתפתחו לגבי מבנה החומר.

## היסטוריה
לעיבוד המתכת משקל רב בהיסטוריה האנושית, כשידע זה יצר אימפריות וגרם לקריסתן, וכן היווה גורם מכריע בהתהוותן של תרבויות ולהכחדת אחרות.

הממצא הארכאולוגי הקדום ביותר המצביע על שימוש ועיבוד מתכת הוא תליון נחושת בעיראק, המתוארך ל-8,700 לפנה"ס. אייזק אסימוב טען כי הזהב, על אף נדירותה, הייתה המתכת הראשונה בשימוש האדם. הסיבה לכך היא, שהזהב בצורתו הטבעית מופיעה כפיסות מתכת, בניגוד למרבית המתכות הנמצאות בטבע כעפרה. פריטי הזהב הקדומים ביותר הידועים כיום, נמצאו בבולגריה בנקרופוליס ליד וארנה, ומתאורכים לשנת 4450 לפנה"ס.

בין אבני הדרך שהובילו לשיטות עיבוד המתכת המודרניות:
*עבודה עם סגסוגות פיתוח כבשנים ויציקת מתכת (תקופת הברונזה, תקופת הברזל)
*לאורך ימי הביניים, ניסיונות הנפל להפוך מתכות שונות לזהב (תחום הידוע היום בשם אלכימיה) לא צלחו. גילוי מתכות נוספות שלא היו ידועות קודם לכן סתרו תאוריות כגון ארבעת היסודות (אשר רבים בהם אייזק ניוטון האמינו בנכונותן) והפכו את התחום שהייתה מעורבת בו בין היתר מיסטיקה, למסע מדעי לגילוי מסתרי החומר. גיבוש השיטה המדעית בתקופת הרנסאנס הובילה למהפכה מדעית. עם גילוי החמצן והצעת התאוריה של יסודות ותרכובות על ידי אנטואן לבואזיה, נוסד מדע הכימיה. ביסוס הידע הכימי אפשר את שכלול תהליכי ההיתוך (הבסיס למטלורגיה-קביעת תכונות הסגסוגת) ויכולת ליצור פלדה ולעבוד עם מתכות שונות.
*כלי הפצירה המתכתית, אפשר יכולת הסרת מתכת עדינה וזהו הבסיס לעיבוד שבבי, שהוא עיבוד מתכת על ידי הסרת חומר. אם בעבר המכונות שהאדם בנה התבססו על גלגלי עץ (כגון טחנת מים), יכולת יצירת שיניים ותהליכי הקשיית מתכת אפשרו יצירת גלגלי שיניים מתכתיים ויצירת מנגנונים מכניים ממתכת. עם יצירת המשחזת הסיבובית נוצר הבסיס למכונות עיבוד שבבי כגון כרסומת ומחרטה. 
*מיכון-המהפכה התעשייתית, שהגורם המרכזי להתרחשותה הוא המצאת מנוע הקיטור, תרמה להפיכת תהליכי העבודה מתהליכים ידניים בעיקרם לשימוש במכונות. המהפכה התעשייתית השנייה, שכללה פיתוח מנוע הבעירה הפנימית והדיזל והתפתחות ההידראוליקה והפנאומטיקה ושכלול שיטות ריתוך, הובילו למיכון תחום עיבוד המתכת וליצירת שיטות ייצור חדשות שאפשרו לייצר חלקים מורכבים יותר, חזקים יותר בפחות זמן. המצאת ה-CNC וכניסת המחשוב לתחום ושיפור דיוק המכונות.

## ראו גם
* חוזק חומרים
* חוק הוק
* ייצור בהזרקת מתכת
* עיבוד שבבי
* נפח
* מסגר
* צורף

## קישורים חיצוניים

* 
* 

קטגוריה:ייצור
קטגוריה:מטלורגיה
קטגוריה:מדע שימושי
קטגוריה:הנדסת תעשייה
קטגוריה:תעשייה לפי ענף
*
קטגוריה:מיומנויות
אדוארדו ורגאס

**אדוארדו חסוס ורגאס רוחאס** (בספרדית: **Eduardo Jesús Vargas Rojas**; נולד ב-20 בנובמבר 1989 ברנקה) הוא כדורגלן צ'יליאני, המשחק בנסיונל מליגת העל האורוגוואית.

## קריירה
ורגאס החל לשחק כדורגל בקבוצות נוער חובבניות, עד שהצטרף למועדון קוברלואה מהעיר קלאמה בשנת 2006. בראשית 2010 הצטרף לאוניברסידד דה צ'ילה, והיה שותף לזכייתה באליפות צ'ילה באפרטורה ובקלאוסורה של 2011. בנוסף, זכה במדי אוניברסידד דה צ'ילה בגביע סודאמריקנה בשנת 2011, ואף היה מלך השערים של הטורניר, לאחר שהבקיע 11 שערים במסגרתו, בהם שניים במשחק הגמר נגד ליגה דה קיטו.

בעקבות הופעתו בגביע סודאמריקנה, עורר ורגאס עניין במספר קבוצות אירופיות, ובראשית 2012 הצטרף לנאפולי מליגת העל האיטלקית, ששילמה עבורו 11.5 מיליון אירו. הוא זכה עמה בקופה איטליה בעונה זו. אף שהחל את עונת  במדי נאפולי, הושאל במהלכה לגרמיו מליגת העל הברזילאית. בדומה, הושאל במהלך עונת  לוולנסיה מליגת העל הספרדית. בעונת  הושאל לקווינס פארק ריינג'רס האנגלית.

ב-22 באוגוסט 2015 חתם ורגאס לארבע שנים בהופנהיים הגרמנית עבור 5 מיליון אירו.

בינואר 2017 חתם ורגאס בטיגרס מליגת העל המקסיקנית.

ב-9 בנובמבר 2020 חתם ורגאס לשנתיים באתלטיקו מיניירו הברזיליאית.

ב-22 בינואר 2025 חתם בנסיונל האורוגוואית.

## בנבחרת צ'ילה
ורגאס זומן לראשונה לנבחרת צ'ילה בשנת 2009, ובשנת 2011 הבקיע את שערו הראשון במדי הנבחרת, במשחק ידידות מול נבחרת ספרד בו הפסידה 2-3. במוקדמות מונדיאל 2014 הבקיע חמישה שערים לזכותה, יותר מכל שחקן אחר בנבחרת. במהלך 2013 הבקיע שערים בשישה משחקים רצופים במדי הנבחרת, ושבר את שיאם של שחקני העבר מרסלו סאלאס וקרלוס קאסלי.

ורגאס זכה יחד עם צ'ילה בקופה אמריקה שנתיים ברציפות בשנים 2015 ו-2016.

נכלל בסגל נבחרת צ'ילה לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:כדורגלני קוברלואה
קטגוריה:כדורגלני אוניברסידד דה צ'ילה
קטגוריה:כדורגלני נאפולי
קטגוריה:כדורגלני גרמיו
קטגוריה:כדורגלני ולנסיה
קטגוריה:כדורגלני קווינס פארק ריינג'רס
קטגוריה:כדורגלני הופנהיים
קטגוריה:כדורגלני טיגרס
קטגוריה:כדורגלני אתלטיקו מיניירו
קטגוריה:כדורגלני נסיונל 
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים צ'יליאנים באיטליה
קטגוריה:ספורטאים זרים בברזיל
קטגוריה:ספורטאים צ'יליאנים בספרד
קטגוריה:ספורטאים צ'יליאנים באנגליה
קטגוריה:ספורטאים צ'יליאנים בגרמניה
קטגוריה:ספורטאים צ'יליאנים במקסיקו
קטגוריה:צ'יליאנים שנולדו ב-1989
טראנס הקס

**טראנס הקס** (באנגלית: **Trans Hex**) הוא תאגיד יהלומים הפועל בדרום אפריקה ובאנגולה.

## היסטוריה
תאגיד טראנס הקס נוסד בשנת 1962. מניותיו נסחרות בבורסה של נמיביה ובבורסה לניירות ערך ביוהנסבורג. הוא פועל בשלל תחומים הקשורים לכריית יהלומים ומסחר בהם, כגון: איתור מרבצי סלעים עם היתכנות גבוהה להפקת יהלומים, כרייה של אבנים בקרקע ובים, ושיווק יהלומים ברחבי העולם. 

התאגיד מפיק כ-200,000 קרט יהלומים איכותיים בשנה ונחשב לתאגיד רווחי מאוד. בין השאר פעיל התאגיד בכריית יהלומים אלובלים בנהר אורנג' לאורך 50 ק"מ. והיהלומים המופקים באזור כרייה זה הם באיכות גבוהה ובהיקף גדול (למשל, ב-2006 נמצא באורנג' יהלום במשקל 96 קרט, שנמכר ב-2.5 מיליון דולר). 
כמו כן, מפעיל התאגיד את מפעל ראונינג סוידהק (Reuning Suidhek), מכרה בלודריף (Bloeddrif) ואת המיזם החברתי גאריפ (Gariep).

חברת טראנס הקס (Trans Hex) הגיעה להסכם עם איגוד הכורים הלאומי של דרום אפריקה, לשינוי מערכת המשמרות בפעילויות הפקת היהלומים בפרויקט Lower Orange River, הכולל את מכרות היהלומים בייקן (Baken) ובלודריף (Bloeddrif).

במסגרת ההסכם, שנכנס לתוקפו בסוף פברואר 2016, הסכימו בסך הכל 125 עובדים (כ-22% מכוח העבודה) לחבילות קיצוצים מרצון. רוב המתנדבים להסכם הקיצוצים הם עובדים בוגרים יותר, מהוותיקים בחברה.

השינוי עולה בקנה אחד עם האסטרטגיה של טראנס הקס לניהול אחראי של נכסי LOR המתיישנים, בשנים האחרונות לפעילויות בנכס, באמצעות אופטימיזציה של היקפי הכרייה והטיפולים, לצד צמצום הוצאות ושיפורים לרוחב הפעילות. מטרת החברה היא להאריך ככל הניתן את חיי המכרה ברי-הקיימא של כל פעילות, ולנהל במקביל את הסיכונים הקיימים במכרות אלוביאליים, שמוצו ברובם.

## קישורים חיצוניים
* 
* עלייה של 12.5% ברווחי חברת היהלומים טרנס הקס ברבעון הראשון, 1.6.10, באתר israelidiamond
* דרום אפריקה: גם עובדי טרנס הקס פתחו בשביתה, 23.7.13, באתר israelidiamond
* טראנס הקס מתכננת לכרות 218 אלף קרט בשנה ממכרה נמקווהלנד, 25.11.13, באתר israelidiamond

## הערות שוליים

קטגוריה:מסחר ביהלומים
קטגוריה:חברות דרום אפריקאיות
עידן ויצמן

**עידן ויצמן** (נולד ב-20 באפריל 1985) הוא כדורגלן ישראלי המשחק בעמדת הבלם בשמשון כפר קאסם מליגה א' דרום.

וכיום מאמן נהלל יזרעאל. 

## קריירה
ויצמן החל את הקריירה במחלקת הנוער של מכבי חיפה ובשנת 2000 עבר לנווה יוסף. בשנת 2004 החל לשחק בקבוצת הבוגרים של מכבי עירוני קריית אתא בליגה הארצית. בסיום העונה עבר להפועל עכו מהליגה הלאומית, במדיה שיחק שנתיים. לקראת עונת  עבר ויצמן לשחק במ.כ. נצרת עילית מהליגה הלאומית, ובמהלך העונה ועבר להכח עמידר רמת גן מאותה הליגה. עם הכח עמידר רמת גן עלה לליגת העל לאחר שהקבוצה סיימה במקום הראשון בליגה הלאומית. ויצמן שיחק עם הקבוצה בליגת העל בעונת  ובסיומה עבר למועדון ספורט אשדוד בה שיחק בעונת . את עונת  החל בהפועל חיפה אולם במהלכה עבר לבני סכנין, במדיה שיחק שנתיים וחצי.

בקיץ 2013 חתם ויצמן בקבוצת סימורק זאקאטאלה מהליגה האזרית הראשונה. ויצמן שיחק שנתיים במדי הקבוצה, ובתום עונת  סיים את חוזהו במועדון. ב-1 באוקטובר 2015 חתם בהפועל עפולה מהליגה הלאומית.

בתחילת עונת 2016 חתם בעירוני טבריה מליגה א' צפון. בקיץ 2018 חתם בהפועל רובי שפירא חיפה מליגה א'.

ב-14 ביולי 2019 ויצמן חתם בהפועל מגדל העמק. בדצמבר 2020 עבר לשחק בעירוני טבריה. בחודש מרץ 2021 מונה למאמנה הזמני של הקבוצה.

כיום הוא מאמן בנהלל יזרעאל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני מכבי עירוני קריית אתא
קטגוריה:כדורגלני הפועל עכו
קטגוריה:כדורגלני הפועל נוף הגליל
קטגוריה:כדורגלני הכח עמידר רמת גן
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:כדורגלני בני סכנין
קטגוריה:כדורגלני סימורק
קטגוריה:כדורגלני הפועל עפולה
קטגוריה:כדורגלני עירוני טבריה
קטגוריה:כדורגלני הפועל רובי שפירא חיפה
קטגוריה:כדורגלני הפועל מגדל העמק
קטגוריה:כדורגלני בית"ר תל אביב
קטגוריה:כדורגלנים ישראלים באזרבייג'ן
קטגוריה:נשר: כדורגלנים
קטגוריה:מאמני עירוני טבריה
קטגוריה:ישראלים שנולדו ב-1985
פאלקנזה

**פאלקנזה** (בגרמנית: **Falkensee**) היא עיר במחוז האבלנד שבמדינת ברנדנבורג שבגרמניה. זוהי העיר הגדולה ביותר במחוז מבחינת מספר תושביה והיא שוכנת על גבולה המערבי של ברלין.

## היסטוריה
פאלקנזה נוסדה ב-1923 על ידי מיזוגן של הערים פאלקנהאגן (Falkenhagen) וסגפלד (Seegefeld) ושם העיר החדשה שולב משמות שתי הערים הללו. במהלך מלחמת העולם השנייה פעל במקום מחנה משנה של מחנה הריכוז זקסנהאוזן. בזמני השיא הכיל המחנה 2500 אסירים שהועסקו בעבודת כפייה. פאלקנזה גובלת בברלין המערבית ובין השנים 1961-1990 הפרידה בין שתי הערים חומת ברלין.

## דמוגרפיה
כעיר לוויין השוכנת בצמוד לברלין, צמחה פאלקנזה עם ברלין עצמה. לאחר מלחמת העולם השנייה הצטמצמה אוכלוסיית פאלקנזה עקב הניתוק הטריטוריאלי שנכפה עליה מברלין המזרחית. מאז נפילת חומת ברלין, חזרה אוכלוסייתה של העיר לצמוח והיא ממשיכה לגדול.

## תחבורה
לפאלקנזה יש תחנת רכבת השוכנת על קו הרכבת ברלין-המבורג. רכבות מקומיות ורכבות אזוריות-מהירות עוצרות בתחנה בשניים מרציפיה. שתי רכבות מקומיות, המקשרות את ברלין לעיר נאוון (Nauen), עוצרות בפאלקנזה. בסמיכות לתחנת הרכבת ממוקם מסוף אוטובוסים מרכזי ובו סככה גדולה לאופניים.

## קישורים חיצוניים

* 

## הערות שוליים

קטגוריה:ברנדנבורג: ערים
קטגוריה:יישובים שהוקמו ב-1923
מאיר בר אוריין

**מאיר בר אוריין** (**גלרנטר**; 17 באוגוסט 1929 – 21 בפברואר 2013) היה סגן ראש המוסד למודיעין ולתפקידים מיוחדים.

## חייו
בר אוריין נולד בווינה בירת אוסטריה, בנם של מיצי ויוסף בר אוריין. בגיל 4 עלה לארץ ישראל וגדל בכפר הנוער בן שמן. ב-1946 התגייס לפלמ"ח במסגרת הכשרת דגניה א'. שירת בגדוד השלישי בחטיבת יפתח ובמלחמת העצמאות לחם בקרבות על צפת, לטרון והנגב. בתפקידו האחרון היה סגן מפקד פלוגה במשלט הגופרית ליד קיבוץ בארי, נפצע והשתחרר מהשירות.

הוא היה חבר קיבוץ עמיעד וריכז את ענף הפלחה במשק. באמצע שנות החמישים עזב את הקיבוץ והצטרף לשב"כ, הוא שירת כראש חוליה בתחום מודיעין מסכל. לאחר שנה עבר למוסד, שירת ביחידה מבצעית מחוץ לישראל, לאחר מכן היה ממקימי אגף "תבל", האגף שמופקד על הקשרים המודיעיניים והדיפלומטיים. שירת כסגן מפקד ומפקד מטה המוסד באירופה. ב-1984 מונה לראש אגף המינהל וסגן לתפקידים מיוחדים של ראש המוסד ושירת בתפקיד עד פרישתו מהשירות ב-1991.

לאחר פרישתו כיהן במגוון תפקידים ציבוריים, בהם יו"ר עמותת קשת אילון מ-1996 עד 2011 (על שמו נקרא אולם הקונצרטים בקיבוץ אילון), דירקטור בחברת אשדר בשנים 2007 עד 2012, חבר בוועדה לבדיקת מינויים של דירקטורים בחברות ממשלתיות, חבר בוועדה לחלוקת כספי עיזבונות המדינה, דירקטור וחבר בוועדת ביקורת בחברת ירושלים שוקי הון, וחבר בוועדה למניות בנק דיסקונט.

בר אוריין היה בעל תואר ראשון בלימודי המזרח התיכון מבית הספר למדעי המדינה באוניברסיטת חיפה, בוגר המכללה לביטחון לאומי, ובעל תואר שני מאוניברסיטת חיפה. היה נשוי לירדנה, אב לבת בשם דליה, וסב לשלושה נכדים. הוא הובא למנוחות בבית העלמין בקיבוץ גבעת השלושה.

## קישורים חיצוניים
* 

## הערות שוליים

קטגוריה:אנשי המוסד
קטגוריה:דירקטורים ישראלים
קטגוריה:ישראלים ילידי אוסטריה
קטגוריה:לוחמי הפלמ"ח
קטגוריה:בוגרי כפר הנוער בן שמן
קטגוריה:בוגרי אוניברסיטת חיפה
קטגוריה:אישים הקבורים בגבעת השלושה
קטגוריה:עמיעד: אישים
קטגוריה:ישראלים שנולדו ב-1929
קטגוריה:ישראלים שנפטרו ב-2013
זרצ'ה

**זָרֶצֶ'ה** (בפולנית: **Zarzecze**, זָאזֶ'צֶ'ה; ברוסית: **Заречье**, זָרֶצֶ'ה; בבלארוסית: **Зарэчча**, זָרֶצָ'ה), המכונה בליטאית **אוּז'וּפּיס** (**Užupis**; מילולית: "מעבר לנהר") היא שכונה בווילנה, בירת ליטא.

השכונה, ששמה (הן בשפות הסלאביות והן בליטאית) פירושו "מעבר לנהר", נקראת כך מאחר שהיא שוכנת מעבר לנהר וילניה, המפריד בינה למרכז העיר. היא מהווה חלק מהעיר העתיקה של וילנה, שהוכרזה ב-1994 כאתר מורשת עולמית של אונסק"ו. בשל האווירה הבוהמיינית המאפיינת את המקום, השכונה היוותה גורם משיכה לאמנים, והיו שהשוו אותה לעיר החופשית כריסטיאניה בקופנהגן, ולרובע האמנים מונמארטר בפריז.

ב-1997 הוכרזה השכונה כרפובליקה עצמאית. והיא משמשת כמדינה לכאורה בהסכמה לא-רשמית של השלטונות הליטאיים, הרואים בכך גימיק תיירותי.

## היסטוריה

במאה ה-15 נבנה גשר מעל נהר הויליניה שחיבר את האזור עם העיר וילנה וכתוצאה מכך החל להתפתח במקום פרבר שוקק. כבר במאה ה-16 היה ידוע הרובע כאזור שתושביו יהודים. במהלך המאה ה-19 והמחצית הראשונה של המאה ה-20 היה רובע אוז'יפיס מאוכלס בעיקר באוכלוסייה יהודית. היהודים שהתגוררו ברובע השתייכו בחלקם לתנועת ההשכלה הליברלית ובחלקם לזרמים ביהדות אשר דגלו באורח חיים תורני. במחצית השנייה של המאה ה-19 עברו להתגורר ברובע בורגנים ואנשי צבא מהאוכלוסייה הכללית. בנוסף לבתי הכנסת ולכנסיות ברובע שכן גם מכון מדעי למחקר אונקולוגי בניהולו של הפרופסור קזימיר פלצ'ר. בתקופת השואה שימש חלק מהשכונה כחלק מגטו וילנה. לאחר המלחמה השלטון הסובייטי הקים אזור תעשייה מסיבי בסמוך לרובע, הרס את בית הקברות היהודי שהיה במקום, גילח את כנסיית הגואל שניצבה שם מאז המאה ה-19 והזניח את בתי הרובע. כתוצאה מכך בעשורים שלאחר המלחמה ועד עצמאות ליטא הרובע שקע והפך לסלאמס מאוכלס בעיקר באנשים משולי החברה כגון מכורים לסמים ואלכוהוליסטים. לאחר עצמאות ליטא ב-1990 החלו אומנים צעירים בשנות העשרים המוקדמות לחייהם לזלוג לתוך הרובע בין השאר בשל מקומו האטרקטיבי בקרבת מרכז עיר הבירה של הרפובליקה הליטאית העצמאית ובעיקר בגלל שניתן היה למצוא בו בתים נטושים למחצה שניתן היה לעבור לתוכם בלי לשלם שכירות לאיש. במהלך שנות ה-90 הרובע החל להשתקם, בתים רבים בו עברו שיפוץ והתבצע מיתוג של האזור כרובע אומנים. בהמשך הציבו האומנים שלט ברוכים הבאים בכניסה לרובע שאחת מהשפות בו היא יידיש כתזכורת ומחווה לעבר של הרובע. במהלך שנות ה-2000 הציבו האומנים פסל של המלאך גבריאל בנקודה שבה ניצבה בעבר כנסיית הגואל.

## הרפובליקה העצמאית של אוז'ופיס
250px|ממוזער|ימין|דגל הרפובליקה העצמאית של אוז'ופיס
ב־1997 הכריזו אנשי השכונה על עצמם כעל רפובליקה אוטונומית, שלא בהסכמה רשמית של שלטונות ליטא. הם הכריזו על כינון חוקה, ובה 41 עקרונות, שאפשר לראותם כהיתוליים, כמו:
* "לאדם ישנה הזכות, לא לדעת לעיתים האם יש לו חובות"
* "לכל אדם יש זכות לאהוב"
* "לכל אדם יש זכות שלא לאהוב איש"
* "לכלב ישנה הזכות להיות כלב"
* לאדם יש זכות לחגוג את יום הולדתו, או שלא"

המסמך המפרט את עקרונות החוקה מוצג לראווה במקום מרכזי במגוון שפות, ובהן יידיש ועברית.

ה"רפובליקה" הנהיגה חגים לאומיים ואף יום עצמאות משלה (באחד באפריל), ופעם בשנה מתקיימת ביקורת דרכונים, כאקט שלטוני.

## קישורים חיצוניים

* עותק של חוקת הרפובליקה העצמאית של אוז'ופיס 
*  סיור ברפובליקת האמנים בווילנה, וידאו, באתר הגארדיאן הבריטי

קטגוריה:וילנה
קטגוריה:מדינות לכאורה
קטגוריה:קהילות יהודיות בליטא
פביאן ג'ונסון

**פביאן מרקו ג'ונסון** (באנגלית: **Fabian Marco Johnson**; נולד ב-11 בדצמבר 1987) הוא כדורגלן עבר אמריקאי, אשר שיחק בעמדת המגן הימני.

## קריירת מועדונים
ג'ונסון נולד במינכן שבגרמניה, לאב אמריקאי שעבד כשחקן כדורסל בגרמניה, ולאם אמריקאית-גרמנית. הוא החל את הקריירה בשנת 2001, עם קבוצת Sportfreunde München. בקיץ 2006 הועבר ג'ונסון לקבוצת מינכן 1860, וכבר ביולי 2006 הוא החל לשחק בקבוצה כשחקן הרכב. הוא הופיע בכמעט 90 הופעות טרם שהועבר לוולפסבורג ב-14 ביולי 2009. הוא הבקיע את שערו הראשון בקבוצה במשחקה נגד פרייבורג, שהסתיים בתוצאה 2-2. ב-2011 הועבר לשחק בשורות הופנהיים. את שערו הראשון בקבוצה הבקיע ב-26 בספטמבר 2012, בניצחון 3-0 על שטוטגרט, ניצחונה הראשון של הקבוצה לעונה זו. ב-24 בפברואר 2014, אושר כי ג'ונסון יצטרף לבורוסיה מנשנגלדבך בהעברה חופשית בסיום עונת 2013/2014. בקיץ , שוחרר מהמועדון.

## קריירה בינלאומית
ג'ונסון שיחק בין השנים 2003–2009 בנבחרות הצעירות של גרמניה, ואף השתתף באליפות אירופה בכדורגל עד גיל 21 - 2009. ב-25 באוגוסט 2011, ג'ונסון זומן לנבחרת ארצות הברית, על ידי מאמנה יורגן קלינסמן, לקראת משחקיה נגד  ו. עם זאת, הוא לא השתתף עקב כך שטרם קיבל אישור מפיפ"א להעברת נבחרתו הלאומית מגרמניה לארצות הברית. לכן, הופעותיו הראשונות במסגרת הבינלאומית היו ב-11 וב-15 בנובמבר 2011 בהתאמה - בהפסד 1-0 נגד , ובניצחון 3-2 נגד . כמו כן השתתף ג'ונסון במסגרת מוקדמות מונדיאל 2014, במשחק נגד . ג'ונסון השאיר חותם ב-25 ביוני 2012, כאשר בהפסד 4-1 נגד ברזיל בישל את שערה היחיד של נבחרתו. את שערו הראשון בנבחרת הלאומית הבקיע ב-1 ביוני 2014, במשחק נגד .

ג'ונסון השתתף גם במסגרת מונדיאל 2014.

## קישורים חיצוניים

קטגוריה:כדורגלנים אמריקאים
קטגוריה:כדורגלנים גרמנים
קטגוריה:מגני כדורגל אמריקאים
קטגוריה:מגני כדורגל גרמנים
קטגוריה:מינכן: כדורגלנים
קטגוריה:כדורגלני מינכן 1860
קטגוריה:כדורגלני וולפסבורג
קטגוריה:כדורגלני הופנהיים
קטגוריה:כדורגלני בורוסיה מנשנגלדבך
קטגוריה:כדורגלני נבחרת ארצות הברית
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:אמריקאים שנולדו ב-1987
קטגוריה:גרמנים שנולדו ב-1987
ברוך בר-לב

**ברוך (בורקה) בר-לב (ברלוביץ')** (14 באוקטובר 1924 – 22 ביוני 2007) היה קצין בדרגת אלוף-משנה בצה"ל, פיקד על חטיבה 14, ראש מטה פיקוד המרכז במלחמת ששת הימים ונספח צה"ל ומשרד הביטחון באוגנדה.

## ביוגרפיה
בר-לב נולד בליטא, עלה בגיל 10 לארץ ישראל וגדל בבאר טוביה. הצטרף לארגון ההגנה ולמשטרת היישובים העבריים ופיקד על המשמר הנע בבית אשל. במלחמת העצמאות השתתף בפעולת פיצוץ מתחם בית החרושת לקרח ביאזור והיה מפקד קורס מ"כים ולחם בקרב עמק הירדן. לטענתו היה הוא זה שעצר את הטנק בכניסה לקיבוץ דגניה א' באמצעות בקבוק מולוטוב. לאחר הקמת חטיבה 8 מונה למפקד פלוגת החרמ"ש של גדוד 82 שכללה 11 זחל"מים וחמש שריוניות וייט. הוא לחם עם הפלוגה במבצע דני לכיבוש רמלה ולוד, קרב עיראק אל-מנשייה, וקרב משטרת עיראק סווידאן, במהלכו נפצע מקליע ברגלו. לאחר שהחלים, הוא חזר ליחידתו והשתתף במבצע חורב בכיבוש עוג'ה אל-חפיר.

לאחר המלחמה מונה למפקד גדוד 82 ופיקד על בית הספר לשריון. ב-1955 מונה לסגן מפקד חטיבת השריון במילואים הראשונה בצה"ל, חטיבה 27, לחם עם החטיבה במלחמת סיני ונפצע.

ב-1959 מונה למפקד חטיבה 14, שבתקופתו עברה הסבה מחטיבת חיל רגלים לחטיבה ממוכנת. במלחמת ששת הימים שירת כראש מטה פיקוד המרכז. ב-1968 נשלח לאוגנדה כנספח צה"ל וראש משלחת משרד הביטחון, הוא ליווה את הארגון מחדש של צבא אוגנדה בראשות אידי אמין עד שזה תפס את השלטון בהפיכה צבאית ב-1971. לאחר חטיפת טיסה 139 של חברת אייר פראנס לאנטבה, נקרא בר-לב לשוחח עם אמין וללחוץ עליו להביא לשחרור החטופים.

בסוף שנות ה-70 של המאה ה-20 עזב את ישראל ועבר להתגורר בלוס אנג'לס.

## לקריאה נוספת
* אסף ענברי, **הטנק**, הוצאת ידיעות ספרים, 2018

## קישורים חיצוניים

* 
* 

## הערות שוליים

קטגוריה:מפקדי עוצבת בני חיל
קטגוריה:חיילי חיל השריון במלחמת העצמאות
קטגוריה:מפקדי חטיבה 14
קטגוריה:לוחמי ההגנה
קטגוריה:נספחים צבאיים ישראלים במדינות אפריקה
קטגוריה:אנשי משטרת היישובים העבריים
קטגוריה:ישראלים ילידי ליטא
קטגוריה:ראשי מטה פיקוד המרכז
קטגוריה:באר טוביה: אישים
קטגוריה:אלופי-משנה בצה"ל
קטגוריה:מפקדי פלוגות במלחמת העצמאות
קטגוריה:חיילי חיל השריון במלחמת סיני
קטגוריה:חיילי צה"ל במלחמת ששת הימים
קטגוריה:מפקדי גדוד 82
קטגוריה:אישים הקבורים בבית הקברות באר טוביה/אורות
קטגוריה:ישראלים שנולדו ב-1924
קטגוריה:ישראלים שנפטרו ב-2007
מצר קרוזנשטרן

**מצר קרוזנשטרן** (ברוסית: **Пролив Крузенштерна**) הוא מצר ים ברוסיה המפריד בין האיים הקוריליים הצפוניים ראיקוקה (Райкоке) וסלעי לובושקי (Скалы Ловушки) ומחבר בין ים אוחוצק לאוקיינוס השקט.

רוחבו של המצר בנקודה הצרה ביותר הוא 50 ק"מ. עומקו המרבי – 1,764 מ' ואורכו כ-15 ק"מ.

קרוי על שם מגלה ארצות רוסי ממוצא גרמני בלטי אדם יוהאן פון קרוזנשטרן.

## ראו גם
* מצר פריס

## הערות שוליים

קטגוריה:מחוז סחלין: מצרי ים
ברנאו שליד ברלין

**בֶּרנַאוּ שליד ברלין** (בגרמנית: **Bernau bei Berlin**, ברנאו בַּיי ברלין, או בקיצור: **ברנאו**, **Bernau**) היא עיר במחוז ברנים שבמדינת ברנדנבורג שבגרמניה, כ-10 ק"מ מצפון-מזרח לברלין.

## היסטוריה
בחפירות ארכאולוגיות נחשפו ממצאים מהתקופה המזוליתית שמעידים שהאזור היה מיושב מאז שנת 8800 לפני הספירה לערך. העיר מוזכרת לראשונה בשנת 1232, אך נסיבות הקמתה לא ידועות. על פי אגדה התיר אלברט הראשון, המרגרייב של ברנדנבורג, להקים את העיר ב-1140 בזכות הבירה הטובה שהוגשה לו במקום. אכן ידוע על ייצור הבירה מהמים של נהר פנקה (Panke). לפיכך, נאסר בחוק לזהם את מי הנהר ולהזרים אליהם שפכים בימים לפני שיוצרה הבירה.

ברנאו חוותה תקופת צמיחה מהירה בשנים שלפני מלחמת שלושים השנים. את החלקים של חומת המגן עם השערים והחפיר שהגנו על העיר ניתן לראות עד ימינו. ביצורים אלה סייעו לברנאו להגן על עצמה בהצלחה מפני תקיפת ההוסיטים ב-1432. בעקבות הדבר והמלחמה הפכה ברנאו לעיר ענייה ועגומה. פרידריך הראשון, מלך פרוסיה יישב בעיר ב-1699 25 משפחות של הוגנוטים בעלי מלאכה, חקלאים, סוחרים ומדענים.

ב-1842 חוברה העיר לרשת הרכבות. אחד מקווי הרכבת החשמלית הפרברית הראשונות בעולם הופעל כאן ב-1924. הרכבת המהירה של ברלין (S-Bahn Berlin), קישרה את ברנאו עם תחנת (Berlin Nordbahnhof). בשנת 1930 פתחה קונפדרציית ארגוני הסחר הגרמניים במקום את בית הספר שלה.

בתקופת השלטון הנאצי נבנה בעיר מפעל לייצור מדים עבור הוורמאכט. בשנת 1943 הוקם בעיר מחנה משנה של מחנה הריכוז זקסנהאוזן, בו הוחזקו כ-300 אסירים ועובדי כפייה. ב-20 באפריל 1945 נכבשה העיר על ידי הצבא האדום. קונרד וולף (לימים במאי קולנוע נודע במזרח גרמניה) מונה למושל הצבאי של העיר. בתוך השטח של מפעל לייצור מדים הוקם בסיס של הצבא האדום. הבסיס פעל בכל תקופת גרמניה המזרחית. לאחר איחוד גרמניה התפנו החיילים הסובייטים מהעיר.

מחוץ לעיר היה אזור מגורים שבו גרו מנהיגי גרמניה המזרחית בבידוד מהאוכלוסייה.

## אתרים חשובים
ממוזער|שמאל|בית הספר ADGB ברנאו, אוקטובר 2013

### מוזיאונים
המוזיאון להיסטוריה מקומית מפעיל שני אתרים. אחד מהם בשער העיר ובו בית הכלא לשעבר. זהו אחד משלושת השערים ההיסטוריים של העיר שהיו חלק מהחומה. כיום מוצגים שם שריונים ואביזרי עינויים מימי הביניים.

### מבנים
כנסיית מריאן הקדושה מהתקופה הגותית המאוחרת, בולטת מעל קו הרקיע של העיר. הספינה של הכנסייה נבנתה במאה ה-15.

חלקים גדולים של חומת המגן ושל החפיר הממולא במים מימי הביניים השתמרו. לחומות נוספו נקודות תצפית.

עד לשנות השישים של המאה ה-20, כלל מרכז העיר המוקף בחומות בתים קטנים וישנים הבנויים מקורות עץ. רובם היו במצב שימור גרוע עקב חוסר היכולת התקציבית של ממשלת גרמניה המזרחית לתחזק אותם. הוחלט להפוך את ברנאו לעיר לדוגמה שהבנייה בה היא בסגנון אדריכלות סוציאליסטית. כמעט כל הבתים הישנים נהרסו בשנות השישים והשבעים ובמקומם נבנו מבני בטון גדולים. הבתים החדשים נבנו בלא יותר מארבע קומות כדי שלא יבלטו מעל האדריכלות ההיסטורית של העיר.

בעיר נמצא גם קומפלקס של ארגון פדרציית האיגודים המקצועיים של גרמניה  הבנוי בסגנון הבאוהאוס. הבניין הוכרז כחלק מאתר מורשת עולמית של אונסק"ו הכולל מבני באוהאוס נוספים בוויימאר ובדסאו.

## ערים תאומות
* 
* 
* 

## קישורים חיצוניים

* 

## הערות שוליים

קטגוריה:ברנדנבורג: ערים